Ingen sardiner fra Stavanger

I 1915, midt under den første verdenskrig ble det fra Stavanger eksportert 350.000.000 — tre hundre og femti millioner - esker med sardiner, svært mange av dem til soldatene på begge sider av frontlinjene i Flandern.

Publisert: Publisert: 11. april 2012

Torsdag forsøkte jeg å eksportere 6 - seks - esker til Flandern. Jeg kom ikke lenger enn til sikkerhetskontrollen på Sola.

Sven Egil Omdal Journalist

Denne artikkelen er over åtte år gammel

Torsdag forsøkte jeg å eksportere 6 — seks - esker til samme geografiske område. Jeg kom ikke lenger enn til sikkerhetskontrollen på Sola.

Kulturhistorie

Boksene med King Oscar One Layer Sardines i ekstra virgin olivenolje er små stykker kulturhistorie. Selvfølgelig vet vi at brislingen ikke lenger er tatt i Høgsfjorden, at fisken ikke er røkt og pakket inne i Varmen og lagt i esker fra Blikken, men de er like fullt vår barndom, vår by og vår historie.

Dette er verdt å merke seg for alle som har planer om å sprenge et fly ved hjelp av sardiner og olivenolje: Trykk 99 ml på omslaget, så kan du ta med så mange du vil.

Dessverre er de også 106 ml i volum, mens grensen for mulig terrorisme går ved 100 ml. Dessuten er sardiner, i følge min hjemmelsmann i Securitasuniform, "smørbart materiale", som visstnok er det krav al-Qaida stiller til sitt sprengstoff.

De sju eskene med konsentrert hjemlengsel ble derfor konfiskert av en utsøkt høflig og totalt upåvirkelig representant for det mest absurde sikkerhetsregime frie borgere noen gang har funnet seg i. Jeg ga ham en mulighet til å være rimelig ved å påpeke at eskene aldri fylles helt opp, det er alltid minst 6 ml fribord.

Det var som å snakke til Kjeragbolten. "Reglene", som i autoritet åpenbart ligger et godt stykke over Moseloven, sier nemlig at det er volumet som er anført på pakningen som gjelder. Dette er verdt å merke seg for alle som har planer om å sprenge et fly ved hjelp av sardiner og olivenolje: Trykk 99 ml på omslaget, så kan du ta med så mange du vil.

Står for fall

Forbudet mot å ta med enheter med mer enn 100 ml flytende (eller smørbare) substanser står for fall. Myndighetene har innsett at tiltaket, som ble innført uten gjennomtenkning, gjennomført uten fornuft (historiene er talløse om småbarnsmødre som må drikke fra flasken med morsmelk, kvinner som må kaste de 40 ml med dyr parfyme som var igjen på den 125 ml store flakongen og andre meningsløsheter), og som har kostet milliarder å håndheve, ikke har hatt den ringeste virkning. Ingen terroraksjoner er avverget, ingen liv er berget.

Seks esker sardiner er ikke stort, bare et midlertidig savn ved en eksil-nordmanns frokostbord. Men den lille episoden i sikkerhetskontrollen på Sola var en ny liten påminning om at friheten ikke forsvinner med et slag, men fjernes ved tusen små kutt. Sardin for sardin.